دمانیمەڕوٙو پەنجشەممەی، ئاهەنگەو دمایی ئامای خولو ڕزوانو هەورامی جە سەنتەرو ژیوای شارو هەڵەبجەینە لواڕاوە.
ئاهەنگەکیٛ بە خەڵاتکەردەی بەشدارنو خولەکەی ڕازیاوە، هەریوشان بڕوانامێوە بەشداریشان پەنە دریا جە لاو سەنتەرو ژیوا-یوە.
هەرپاسە هەریوٙشان کتیٛبێوی ڕازوانو هەورامیشان بە خەڵات پنە دریا پەنە کە نویستەی و ئامادەکەردەی دکتۆر ناجح گوڵپی-یەن.
ئاهەنگە خنجیلانەکیٛ بە وەشی و کەیفەوە دمایش ئاما و سوز دریا هەکە ئی جوٙرە هەرمانیٛ سەرەمڕیٛ بانیٛ بە نیازو خزمەتو فەرهەنگ و زوانو هەورامی.
یاگیٛ باسیەن، خوٙلوو ڕازوانو هەورامی، ڕوٙ جمعەی ۲۰۲۰/۰۱/۲٤ی جە سەنتەرو ژیوای دەستش پنە کەردەبێ و ۷ هەفتێ درێژەش بیەبێ و هیزی پەنجشەمەی ۲۰۲۰/۰۳/۰٥ی بە ئاهەنگێوە دماییش ئاما. جە خولەکەنە ڕوانە دکتۆر ناجح گوڵپی نویسەر و زوانشناس ۲ سەعاتێ دەرس و وانای ڕازوانو هەورامی واچێوە و دماتەر چەنی مسیارەکان بە گفتوگۆ و وات و واچ بابەتەکێ دەرسەکەی هۆسەرنگنێنێ.
